DUDONAN ACARA PAWIWAHAN
Pidaging
nawegang ring iratu ida dane sareng sang sami, titiang nglungsur uratian,
riantukan parikrama nyanggra upacara pawiwahan pacang kakawitin.
Sadurung
katincapang ring unteng parikrama lugrayang titiang nunas panugrahan majeng
ring Ida Sang Hyang Widhi Wasa, dumogi eedan parikrama sane kamargiang malih
jebos prasida mamargi, labda karya mapala sidaning don malarapan ngaturang
panganjali “Om Swastyastu”
- Ring linggih ratu pedanda sane suciang
titiang
- Iratu Ida Bagus sane baktinin titiang
- Iratu Anak Agung Ngurah sane ksumayang titiang
- Para panglingsir saking kulawarga purusa miwah pradana sane wangiang titiang
- Para atiti miwah sameton lanang istri sane tresna sihin titiang
Garjita dahat manah titiang,
santukan Ida dane arsa ledang nagingin pangaptin titiang prasida ngerauhin
sekadi mangkin. Mantuk ring kaledangan Ida dane, titiang sakulawarga wantah
prasida ngaturang rasa suksmaning manah. Taler, ampurayang indik kakaonan genah
sakadi puniki kawentenannyane.
Ida dane sinamian, lugrayang titiang nunas galah
samatra anggen titiang nyinahang anggan sang alaki rabi sareng kalih. Mungguing
sang sane mawiwaha rahina mangkin inggih punika sameton titiang: Anak Agung
Lanang xxxxxx, putran ajin titiang Anak Agung xxxxx sareng Jero Made xxx.
Inggih, mangda Ida dane ngawikanin, pacang uningayang titiang dudonan
upakara sane sampun kamargiang inggih punika:
sane pinaka rabinyane inggih punika:
Anak Agung Istri xxxx, putran ajin titiang Anak Agung xxxxx sareng Anak Agung
xxxx, saking Banjar YYYYYY.
- Ring rahina Sukra Pon, pinanggal Masehi 11 Desember 2010, sampun
kalaksanayang medarma sewaka ring Jero Banjar YYYYYY.
- Wusan punika, sampun taler kemargiang upacara masakapan utawi
makala – kalaan mantuk ring sang alaki rabi sareng kalih, rahina mangkin
Wraspati Wage, pinanggal Masehi 17 Desember 2010.
- Raris, yening nenten wenten pialang punapa punapi, sawusan puniki
pacang kalanturang majauman utawi muat katipat bantal ke Jero Banjar YYYYYY
sawetara galah siki utawi jam 1.
Iratu ida dane sareng sami sane
mangkin lanturang titiang indik parikrama sane marupa masandekan. Durusang
irika ring genah bhogane sane sampun kacumawisang:
- Mantuka ring
Anak Agung Ngurah sareng sameton lanang aturang titiang iriki ring ungkur
merajan natah
- Sameton sane
lianan aturang titiang irika ring ajeng pawaregan
- Sekaa gong lan
braya irika ring dangin margi.
Inggih, kadi
asapunika titiang prasida nagingin panyembramane puniki. Sadurung kapuputang
titiang nunas geng rena sinampura, menawi ring sajeroning titiang ngenterang
acara puniki wenten atur titiang, paripolah titiang sane nenten manut ring
kayun iratu ida dane sareng sami. Puputang titiang antuk ngaturang parama
santih
“Om Santih Santih Santih Om”
ban_Latn ban_Latn ban_Latn ban_Latn ban_Latn ban_Latn ban_Latn ban_Latn min_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn hat_Latn fur_Latn